Urma să fie mireasă exact peste un an. Femeia pompier din Beirut a fost înmormântată astăzi.
Sahar făcea parte din echipajul dat dispărut în urma exploziilor din Beirut. Tânăra a fost găsită moartă, iar astăzi a fost înmormântată. În data de 6 august, anul viitor, ea urma să se căsătorească.
Sahar Fares, femeia pompier și paramedic, și-a pierdut viața
în urma exploziei din Beirut. Tânara de 25 de ani nu ezitat să se confrunte cu
pericolul și s-a aruncat în flăcări pentru a salva oamenii. Astăzi, Sahar a fost
condusă pe ultimul drum de sute de oameni, dintre care și logodnicul ei cu care
urma să se căsătorească pe data de 6 august 2021, însă în aceeași zi, doar cu
un an înainte, a fost înmormântată.Sahar făcea parte din echipajul de pompieri dat dispărut în
urma celei de-a doua explozii produse. Pe rețelele de socializare, tânăra a
fost numită “Mireasa Beirutului".Marți, două explozii au zguduit Beirutul, iar în câteva minute,
capitala Libanului a fost transformată în ruine. Cel puțin 135 de oameni au
murit, iar 5.000 au fost răniți.În jur de 10 pompieri libanezi din Beirut au fost dați
dispăruți în urma exploziei. Potrivit Daily Mail, au fost pulicate imagini cu
echipajul de pompieri, cu cateva minute înainte de a doua explozie. Aceștia încercau
să deblocheze ușa unui depozit. Ministrul libanez al economiei, Raoul Nehme, a calificat devastarea din jurul portului drept "apocaliptică": "Nu există o singură casă, magazin sau apartament care să nu fi fost deteriorat", a spus el pentru BBC.